Az európai nagydíjon, amit Bakuban rendeztek meg a kvalifikáción a 12. legjobb időt érte el. A futamon Kimi Räikkönen az első boxkiállását követően a 15. körben megelőzte a német pilótát. A 24. körben egy újabb világbajnok előzte meg Hülkenberget, mégpedig Jenson Button személyében. Ezek után sokáig a 7. pozícióban haladt, majd a 47. körben sokadik próbálkozásra Daniel Ricciardo sikeresen megelőzte őt. Az utolsó előtti körben a szuperlágy gumikon lelassuló Hülkenberget Max Verstappen is megelőzte. Végül csak a 9. helyen ért célba, míg csapattársa a dobogó alsó fokán végzett. Ausztriában az időmérő edzésen a harmadik helyre kvalifikált, ráadásul Nico Rosberg büntetése miatt a 2. pozícióból indulhatott. A német pilóta volt az első, aki ultralágyra cserélte az intermediate abroncsokat a Q3 végén, és kétszer is első helyre lőtte be autóját, de végül Lewis Hamilton és Nico Rosberg is gyorsabbnak bizonyult nála. A rajtot követően beragadt, visszaesett Button és Räikkönen mögé. A 6. körben Nico Rosberg, majd Max Verstappen is megelőzte a német versenyzőt. A következő körökben Sebastian Vettel és Daniel Ricciardo ment el mellette. A 64. körben fékproblémák miatt kiállt a futamból. A brit nagydíj időmérő edzésén a 9. időt érte el. A verseny 10. körében Bottas megcsúszott Hülkenberg előtt. Ennek köszönhetően a német pilóta meg előzte őt. Ez után Massát is megelőzte és végül a 7. helyen ért célba.